עספיא

שמאל|ממוזער|250px|תצלום הנוף סביב הכפר
שמאל|ממוזער|250px|עיספיא מהכרמל
עִספִיַא (בערבית: عسفيا, הגייה שגויה אך נפוצה: עוספיה) היא מועצה מקומית -דרוזית במחוז חיפה בישראל. שוכנת על הכרמל וגובלת בפארק הכרמל. נכון לסוף 2022, רוב תושבי עספיא הם דרוזים (כ-75.2%), אם כי לצד מיעוטים משמעותיים של נוצרים (כ-13.4%) ושל ערבים-מוסלמים (כ-9.2%) בקרב תושביה.

הכפר הוכרז לראשונה כמועצה מקומית בשנת 1951, וראש המועצה הנוכחי הוא מוניב סאבא שנבחר במרץ 2024.

היסטוריה
לפי שרידים ארכאולוגיים, המקום מיושב מאז תקופת הברונזה. ההתיישבות הדרוזית הנוכחית החלה בעספיא לפני כ-400 שנה בתקופתו של הנסיך הדרוזי-לבנוני, פח'ר א-דין השני. הנסיך, שמרכז שלטונו היה בהר הלבנון, מרד באימפריה העות'מאנית והקים נסיכות. עספיא היה אחד מתוך 17 כפרים שהוקמו בתקופתו בהרי הכרמל לביצור גבולה הדרומי של הנסיכות. רק שני כפרים שרדו ברבות השנים והם עספיא ודאלית אל-כרמל השכנה.
ממוזער|פסיפס בית הכנסת העתיק בחוסיפה שנמצא במרכז הכפר הדרוזי עוספיא. ציור מתוך הפסיפס מהווה את המוטיב העיקרי בסמל המועצה המקומית עוספיא
ממוזער|הכתובת "שלום על ישראל" בפסיפס בבית הכנסת העתיק בחוסיפה. הכתובת כיום במוזיאון רוקפלר בירושלים
בשנת 1960 נמצא במקום מטמון מטבעות כסף גדול, הוא מטמון עספיא, שמתוארך למאה הראשונה לספירה. כחלק מהמטמון נמצאו כ-3,400 מטבעות שקל צורי וכ-1,000 מטבעות של מחצית השקל. בין השאר מצויים במקום שרידי כפר יהודי בשם חוסיפה, שהתקיים בתקופה הביזנטית, בהם פסיפס גלגל מזלות בשרידי בית הכנסת שנמצא במקום ועליו השם "חוסיפה". בית הכנסת ובית הבד העתיקים הוחרבו על ידי משפחת פשע באוקטובר 2025 על מנת להקים מגרש חניה. ייתכן שמקור השם בעובדה שהיישוב חשוף לאיתני הטבע מחמת מיקומו ברכס הכרמל, ועקב כך הוא נראה לעין מעמק יזרעאל. ייתכן ששם הכפר בשפה הערבית מקורו דומה ונגזר מהשורש הערבי "עסף", ופירושו "סוער", ומתאר את מזג האוויר בחורף במקום. בגרעין הכפר העתיק נמצא פסיפס שעליו נכתב "שלום על ישראל", והכתובת באותו הפסיפס מופיעה בסמל היישוב. 

הכפר חוסיפה מוזכר יחד עם חיפה בקינות על חורבן כפרים יהודיים באזור, שאירע כנראה בשלהי התקופה הביזנטית בארץ ישראל.

בשנת 1940 תואר הכפר על ידי מבקר יהודי:

בשנת 1935 ואילך, בתקופת המרד הערבי הגדול, סבלו תושבי הכפר מידי כנופיות ערביות ופנו לשכניהם בקיבוץ יגור לקבלת עזרה. דרך אנשי יגור הגיעו הדרוזים בכרמל לפוליטיקאי היהודי-ארצישראלי אבא חושי, שהיה אז מזכיר מועצת פועלי חיפה, לבקשת עזרה. בעקבות כך סוכם על שיתוף פעולה עם ארגון "ההגנה" - הדרוזים מסרו מידע מודיעיני וההגנה סיפקה נשק ותחמושת. חושי זכה לכינוי "אל ראיס" ("המנהיג"). כמה שנים מאוחר יותר, הסתתר אבא חושי בזמן מה שכונה מבצע "השבת השחורה" במשך כשלושה חודשים אצל השייח' לביב חוסיין אבו רוכן, מוח'תאר הכפר, כאשר נמלט מהבריטים. לבסוף, הוברח בבגדי אישה לקיבוץ יגור הסמוך.

מעספיא יצאה במלחמת העצמאות מחלקת המתנדבים הראשונה של מגויסים דרוזים שהתנדבו לצה"ל. שמונה מבני הכפר נהרגו בקרבות שחרור הגליל.

בשנת 1956 הפך הגיוס בצה"ל לחובה אך ורק על הגברים הדרוזים. שני קצינים מאנשי הכפר, כארם מנסור ומונה אסמעיל קבלאן (שהגיע במסגרת גדוד המתנדבים הדרוזים מסוריה) הם הקצינים הדרוזים הראשונים בצה"ל.

היישוב חובר למערכת המים ב-1960, וב-1963 חובר למערכת החשמל.

בשנת 2003, אוחדה המועצה עספיא עם המועצה השכנה דאלית אל-כרמל תחת השם "עיר הכרמל" - לעיר ערבית-דרוזית אחת. שטח השיפוט שלה היה 5,000 דונם. בנובמבר 2008 אושר בכנסת חוק אשר ביטל את האיחוד בין עספיא לדאלית אל-כרמל, והשיב את המצב לקדמותו החל ב-1 בדצמבר 2008. ניהול היישוב המאוחד תחת ועדה קרואה זמנית בראשותו של גבי אופיר בוטל.

ב-18 באוגוסט 2009 התקיימו בחירות ביישוב, אולם בית המשפט המחוזי בחיפה הורה על ביטול התוצאות בשל זיופים שנתגלו ועל עריכת בחירות חדשות, בבחירות החוזרות אשר התקיימו ב-16 בספטמבר 2009 ניצח המועמד וג'יה כיוף בהפרש 898 קולות את המועמד בהיג' מנסור.

ב-2 בדצמבר 2010 פונו אלפים מתושבי עספיא עקב השרפה בכרמל.

בינואר 2018 המליצה הוועדה הגאוגרפית חיפה על הרחבת שטח השיפוט של עספיא, שעמד על כ-7000 דונם, בעוד כ-3900 דונם. המלצות הוועדה אומצו על ידי משרד הפנים ביוני 2022.

 ראשי המועצה
 שם  תחילת כהונה  סיום כהונה  הערות לביב חוסיין אבו רוכן 1951 1959  התפטר עקב בחירתו לכנסת הרביעית נג'יב מנסור 1959  1965  רסלאן אבו רוכן  1965  1988 גיסו של לביב חוסיין אבו רוכןקנג' מנסור 1988 1998 שריף אבו רוכן 1998 2003 בנו של רסלאן אבו רוכןאכרם חסון 20032008ראש עיריית עיר הכרמל (איחוד רשויות מקומיות לשעבר של עספיא עם דאלית אל-כרמל) גבי אופיר (זמני)2008אוקטובר 2009ראש ועדה קרואה לעיר הכרמל בטרם פירוקה בחזרה לשני גורמיהוג'יה כיוף אוקטובר 2009  אוקטובר 2019בהיג' מנסור22 באוקטובר 2019 19 במרץ 2024 בנו של קנג' מנסורמוניב סאבא 19 במרץ 2024 הווה

אוכלוסייה
במפקד האוכלוסין המנדטורי משנת 1931 נמנו בכפר 742 דרוזים, 187 ערבים-נוצרים ו-176 ערבים-מוסלמים.

 מהם כ־75% דרוזים, כ-14% ערבים-נוצרים, כ-9% ערבים מוסלמים - שרובם המכריע בדואים, ו-2% סטודנטים יהודים באוניברסיטת חיפה השוכרים דירות בשולי היישוב. עספיא היא אחד היישובים המגוונים מבחינת אתנו-דתית בישראל.

לקראת הבחירות לרשויות המקומיות של 2018 בעספיא הוקמה לראשונה בחברה הדרוזית-ערבית של ישראל רשימה פמיניסטית נשית מוניצפלית, בשם "ניו עספיא", שהכניסה בתום הבחירות אישה בת הכפר כנציגה הראשונה למועצה המקומית.

בצבא ובמערכת הביטחון
ממוזער|אחד הקברים בבית העלמין הצבאי בעספיא, של אחד החללים הראשונים מבני העדה, במלחמת השחרור ב 1948
בני עספיא מילאו תפקידים במערכות הביטחון הישראלית מאז מלחמת העצמאות. הקצינים הדרוזים הראשונים בצה"ל היו אנשי הכפר, כארם מנסור ואיסמעיל קבלאן. לדרגה הבכירה ביותר הגיע אלוף כמיל אבו רוקן ראש המנהל האזרחי. מעספיא יצאו גם החובל הדרוזי הראשון בחיל הים, הנווט הדרוזי הראשון בחיל האוויר, אחד ממפקדי יחידת שלדג, מזכירו הצבאי של נשיא המדינה רובי ריבלין, תא"ל ד"ר עלא אבו רוקן, שהיה גם נספח צה"ל בסין, תא"ל אמל אסעד שהיה מפקד חטיבת ג'נין ומפקד מנהלת תיאום וקישור, אל"ם ראאד מנסור ואל"ם וליד מנסור (מפקד חטיבת אילת).
ממוזער|האנדרטה בבית הקברות הצבאי בעספיא
ממוזער|קיר הנופלים שעליו חרוטים שמות כל נופלי העדה הדרוזית במלחמות ישראל
בכפר נמצא בית קברות צבאי גדול.

כלכלה וחקלאות
ממוזער|שמאל|250px|עספיא
מקורות הפרנסה העיקריים של תושבי הכפר הם עבודות מחוץ לכפר (למעלה מ-50 אחוז מכוח העבודה), שירותי הביטחון, שירותים קהילתיים, עסקים מקומיים ומעט חקלאות (חמישה אחוזים לעומת 90 אחוז שעסקו בחקלאות בשנת 1950). בעספיא שירותי תיירות פנים רבים, ובהם מסעדות וחנויות מסוגים שונים.

תחבורה
כביש 672 חוצה את עספיא לאורכה. קטע הכביש שבתוך הכפר הוא צר ואינו בר הרחבה עקב המבנים הנמצאים משני צדדיו, מה שמביא להיווצרות פקקי תנועה בשעות הבוקר, בחגי ישראל ובסופי שבוע קיציים וגורם מספר תאונות גבוה.

ביישוב תחבורה ציבורית פנימית ולדאלית אל-כרמל המסופקת על-ידי חברת סופרבוס. סופרבוס מבצעת גם שירות לתחנת מרכזית המפרץ בחיפה ולמסוף התחבורה ביקנעם עילית.

תחבורה ציבורית לחיפה דרך האוניברסיטה מבוצעת על ידי חברת אגד. בנוסף פועלות ביישוב מוניות שירות.

חינוך, תרבות וספורט

 תיאטרון ושירה 
ביישוב פועל תיאטרון אל-נקאב. התיאטרון הוקם ביוזמה של המחזאי והבמאי סאלח עזאם שיצירותיו זכו בפרסים בפסטיבלים בישראל ובעולם. בשנת 2003 זכה השחקן מוג'יב מנסור בפרס הראשון בפיסטיבל תיאטרונטו בעכו,על משחקו בהצגת יחיד ( סאלח שב מהקרב), בתיאטרון מוצגות מחזות ערביים ועבריים ומתקיימת בו פעילות לנוער וילדים.

מעספיא יצאו מספר רב של משוררים ומשוררות. המשוררת הבולטת מביניהם היא היאם קבלאן, אחת המשוררות המובילות בארץ בשפה הערבית. עוד סופרים ואנשי רוח מבני הכפר שספריהם התפרסמו הם מסעוד חמדאן, רמזי ג'ודיה, רדא מנסור, סאלח עזאם ופהים אבו רוכן.

גני ילדים ובתי ספר
ביישוב ישנם גני ילדים, ארבעה בתי ספר יסודיים, בית ספר תיכון שש שנתי אורט רונסון עספיא, מנהלת התיכון ד"ר סועאד אבו רוקן. בית ספר חט"ב ותיכון אלאשראק. מסגרות חינוך מיוחד ומרכז פיסג"ה (פיתוח סגלי הוראה) של משרד החינוך.

חלק מילדי היישוב לומדים במסגרות לימוד שונות בחיפה.

 מועדוני ספורט תחרותי 
בעספיא פועלות קבוצות ספורט בהן מכבי עספיא בכדורגל שהייתה אחת מקבוצות הכדורגל החזקות והמפורסמות בשנות השמונים והתשעים, כמו כן בית ספר לכדורגל ששייך למועדון שכולל מאות ילדים מגיל ילדים עד בוגרים

קבוצת כדורעף מכבי נוהאד עספיא שהעפילה לליגת הכדורעף הבכירה בארץ כקבוצה הראשונה מהמגזר הערבי בכלל והדרוזי בפרט.

כמו כן מתעמלי קראטה שהגיעו לחגורה שחורה ודאן 6.

פולחן דתות
שמאל|ממוזער|250px|ח'ילווה בעיספיא
שמאל|ממוזער|250px|מסגד בעספיא
עספיא היא כפר ערבי עם מגוון זרמים של דתות אברהמיות שונות. מצויים בו שלושה ח'ילוואת (מקומות קדושים דרוזיים), שתי כנסיות קתוליות (אחת מלכיתית ואחת מרונית), מנזר סטלה כרמל, ואף מסגד אחד.

מנזר אחיות הכרמל של יוסף הקדוש בעספיא נוסד ב-2 באוקטובר 1921, ובאוקטובר 2021 חגג 100 שנה להיווסדו.

בכפר שוכן מבנה מקאם לשייח' אבו עבדאללה, שנמנה עם מייסדי הדת הדרוזית.

קישורים חיצוניים

 אתר המועצה המקומית




הערות שוליים

*
קטגוריה:יישובים דרוזיים בישראל
קטגוריה:הכרמל: יישובים
קטגוריה:ישראל: מועצות מקומיות
קטגוריה:קהילות ויישובים יהודיים בארץ ישראל בתקופה הביזנטית
קטגוריה:ישראל: מועצות מקומיות במחוז חיפה
קטגוריה:רכס הכרמל: יישובים
קטגוריה:שביל ישראל
עספיא (חוסיפא)